text: Våbensmugler dømt i Horsens
  28 april 2014 kl. 15.18
  En 36-årig mand er dømt for at smugle pistoler fra Bosnien
  Én mand er dømt for at smugle pistoler fra Bosnien, to mænd dømt for at ville købe pistolerne, og en 34-årig mand er tiltalt for at være bindeleddet til to andre mænd, som ville købe to pistoler hver.
  Den 36-årige Elvis Mehic har fået to år og ni måneders fængsel for at smugle pistolerne. De to pistolinteresserede, en 28-årig mand og den 22-årige Edris Rahnaward, skal henholdsvis et år og to år bag tremmer. Den formodede mellemmand fik sin sag udsat på grund af en manglende mentalerklæring.
  En stor del af beviserne mod de fire mænd er fremkommet ved telefonaflytninger. To pistoler blev bestilt 17. april sidste år, hvor betalingen skulle være 12.000 kroner. Elvis Mehic og Edris Rahnaward er desuden betinget udvist fra landet i to år. Alle tre mænd modtog dommen i retten.
  